|  |  |
| --- | --- |
| **Az előterjesztés tárgya:** | **9./Társulási tanácsokba delegált személyek megválasztása** |
| **A napirend előterjesztője:** | Kovács Tamás polgármester |
| **Az előterjesztést készítette:** | dr. Faragó-Szabó Melitta jegyző |
| **Döntéshozatal módja:** | egyszerű többséggel, nyílt szavazással |

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 87. §- a alapján a helyi önkormányzatok képviselő-testületei megállapodhatnak abban, hogy egy vagy több önkormányzati feladat- és hatáskör, valamint a polgármester és a jegyző államigazgatási feladat- és hatáskörének hatékonyabb, célszerűbb ellátására jogi személyiséggel rendelkező társulást hoznak létre.

A társulásokra, illetve az azok szervezetére vonatkozó szabályokat az Mötv. tartalmazza.

**Az Mötv. 94. §** (1)- (2) bekezdések rendelkezései szerint **az önkormányzati társulás döntéshozó szerve a társulási tanács.**  **A társulási tanácsot a társult önkormányzatok képviselő-testületei által delegált tagok alkotják**, akik a megállapodásban meghatározott számú szavazattal rendelkeznek.

**Nagybakónak Község Önkormányzata az alábbi társulásoknak tagja:**

1. Nagybakónak, Murakeresztúr, Nagyrécse Községek Szociális Intézményfenntartó Társulás,
2. Nagykanizsa Térsége Önkormányzati Társulás,
3. Önkormányzati Társulás a Nyugat-Balaton és Zala Folyó Medence Nagytérség Települési Szilárdhulladékai Kezelésének Korszerű Megoldására (Zalaispa Hulladékgazdálkodási Társulás).

A 2019-es önkormányzati választások idején a társulásokba delegált képviselők megbízatása 2024. szeptember 30. napján megszűnt, ezért új tagok delegálása szükséges. Az Mötv. hivatkozott rendelkezései értelmében a társulási tanácsokban a mindenkori polgármester nem automatikusan képviseli az önkormányzatot, ezért a delegált személyéről, illetve helyettesítéséről a képviselő-testületnek határozatban kell döntenie. A korábbi gyakorlatnak megfelelően továbbra is indokolt, hogy a delegált tag a polgármester legyen, illetve akadályoztatása esetére célszerű az őt helyettesítő személyt is megjelölni, aki a képviselők közül kerülhet ki.

A fentiekre tekintettel az javaslom, hogy a képviselő-testület a korábbi gyakorlatot fenntartva a polgármestert, akadályoztatása esetén az alpolgármestert delegálja az önkormányzat részvételével működő társulásokba.

Nagybakónak, 2024. október 7.

Kovács Tamás s.k.

polgármester

**Határozati javaslat 1.**

Nagyrécse Község Önkormányzata Képviselő-testülete az Önkormányzat képviselőjeként a Nagybakónak, Murakeresztúr, Nagyrécse Községek Szociális Intézményfenntartó Társulás megnevezésű önkormányzati társulás Társulási Tanácsába Kovács Tamás polgármestert, akadályoztatása esetén Hegedüs István alpolgármestert delegálja.

A Képviselő-testület felkéri a polgármestert, hogy a döntésről a Társulást értesítse.

Határidő: 2024. október 20.

Felelős: Kovács Tamás polgármester

**Határozati javaslat 2.**

Nagybakónak Község Önkormányzata Képviselő-testülete az Önkormányzat képviselőjeként a Nagykanizsa Térsége Önkormányzati Társulás Társulási Tanácsába Kovács Tamás polgármestert, akadályoztatása esetén Hegedüs István alpolgármestert delegálja.

A Képviselő-testület felkéri a polgármestert, hogy a döntésről a Társulást értesítse.

Határidő: 2024. október 20.

Felelős: Kovács Tamás polgármester

**Határozati javaslat 3.**

Nagybakónak Község Önkormányzata Képviselő-testülete az Önkormányzat képviselőjeként az „Önkormányzati Társulás a Nyugat-Balaton és Zala folyó medence Nagytérség Települési Szilárdhulladékai Kezelésének Korszerű Megoldására” (8798 Zalabér, 3096/12 hrsz) megnevezésű önkormányzati társulás Társulási Tanácsába Kovács Tamás polgármestert, akadályoztatása esetén Hegedüs István alpolgármestert delegálja.

A Képviselő-testület felkéri a polgármestert, hogy a döntésről a Társulást értesítse.

Határidő: 2024. október 20.

Felelős: Kovács Tamás polgármester

**Határozati javaslat 4.**

Nagybakónak Község Önkormányzata Képviselő-testülete az Önkormányzat képviselőjeként az „Önkormányzati Társulás a Nyugat-Balaton és Zala folyó medence Nagytérség Települési Szilárdhulladékai Kezelésének Korszerű Megoldására” (8798 Zalabér, 3096/12 hrsz) megnevezésű önkormányzati társulás **Társulási Tanácsába** **állandó meghatalmazottként** ........................................( név) önkormányzati képviselőt/ polgármestert delegálja.

A Képviselő-testület felkéri a polgármestert, hogy a döntésről a Társulást értesítse.

Határidő: 2024. október 20.

Felelős: Kovács Tamás polgármester